கேள்வி: முள்ளூர் பற்றி விளக்கவும்.
பதில்: சங்ககாலத்தில் முள்ளூர் அரசன் மலையமான் திருமுடிக்காரி. பெண்ணையாற்றுப் படுகையிலுள்ள முள்ளூர் பொருநன் மலையமான் திருமுடிக்காரி. மாறோக்கத்து நப்பசலையார் புறம் 126 இவன் சிறந்த வேல் வீரன். செவ்வேல் மலையன் முள்ளூர் - கபிலர் குறுந்தொகை 312 முள்ளூர் மலையை ஆரியர் படை தாக்கியது. அந்தப் படை மலையனின் ஒரு வேலுக்குத் தாக்குப்பிடிக்க முடியாமல் ஓடியது நற்றிணை 170 முள்ளூர் மன்னன் ஆநிரை கவர்ந்துவந்தான் கபிலர் நற்றிணை 291 முள்ளூர் மாமலை “பொய்யா நாவின் கபிலன் பாடிய” சிறப்பு மிக்கது. பல போர்களில் வென்றி கண்ட வானவன் இம்மலைமீது படைநடத்திப் போரிட்டான். மலையமான் திருமுடிக்காரி அப்படையை முறியடித்து அந்த மலைமீது புலிக்கொடியைப் பொறித்துக்கொண்டான். மாறோக்கத்து நப்பசலையார் புறம் 174 முள்ளூர் மன்னன் மலையமான் திருமுடிக்காரி தேர்களை மிகுதியாக வழங்கினான். கபிலர் புறம் 123 முள்ளூர் மன்னன் கழல்தொடிக் காரி வல்வில் ஓரியைக் கொன்று அவனது கொல்லிமலை நாட்டைச் சேரலர்களுக்கு அளித்தான். கல்லாடனார் அகம் 209